লেনিয়াদ্রি
লেনিয়াদ্রি কখনও কখনও গণেশ লেনা বা গণেশ পাহাড় গুহা বলা হয়, প্রায় ৩০টি শিলা-কাটা হিন্দু- বৌদ্ধ গুহার একটি সমষ্টি‌, যা ভারতের মহারাষ্ট্র রাজ্যের পুনে জেলার জুন্নার এর প্রায় ৪.৮ কিলোমিটার (৩.০ মা) উত্তরে অবস্থিত। জুন্নার শহরকে ঘিরে থাকা অন্যান্য গুহাগুলি হল: মানমোদি গুহা, শিবনেরি গুহা এবং তুলজা গুহা। লেনিয়াদ্রি গুহাগুলি খ্রিস্টীয় ১ম থেকে ৩য় শতাব্দীর মধ্যেকার এবং হীনযান বৌদ্ধধর্মের ঐতিহ্যের অন্তর্গত। গুহাগুলির মধ্যে ২৬টি পৃথকভাবে সংখ্যাযুক্ত। গুহাগুলি দক্ষিণ দিকে মুখ করে এবং পূর্ব থেকে পশ্চিমে ক্রমিকভাবে সংখ্যাযুক্ত। ৬ এবং ১৪ নম্বর গুহাদুটি চৈত্য-গৃহ (চ্যাপেল), বাকিগুলি বিহার (ভিক্ষুদের বাসস্থান)। পরেরগুলি বাসস্থান এবং ছোট ঘরের আকারে রয়েছে। এছাড়াও বেশ কয়েকটি পাথর কাটা জলের সিস্টারন রয়েছে; তাদের দুটি শিলালিপি আছে। গুহাগুলির বিন্যাস, সাধারণভাবে, প্যাটার্ন এবং আকৃতিতে একই রকম। গুহা ৭-এর কেন্দ্রীয় কক্ষগুলির মধ্যে দুটি - বৌদ্ধ বিহার থেকে হিন্দু দেবতা গণেশ-এর উপাসনার জন্য নির্ধারিত হয়। গুহা ৭-এর অন্য কক্ষগুলির কোনো পরিবর্ত‌ন হয়নি। এই গণেশ লেনা বিহার হল একটি অষ্টবিনায়ক মন্দির, পশ্চিম মহারাষ্ট্রের আটটি বিশিষ্ট গণেশ মন্দিরের একটি। আঞ্চলিক পৌরাণিক কাহিনীতে, এটি "গিরিজাত্ম‌জা" গুহা যেখানে দেবী পার্বতী মা হতে চেয়েছিলেন এবং যেখানে গণেশ জন্মগ্রহণ করেছিলেন।